
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Pezinok 45Csp/73/2024 6124378917 27. 11. 2024 Mgr. Lucia Vícenová ECLI:SK:OSPK:2024:6124378917.2
Uznesenie Okresný súd Pezinok v právnej veci žalobcu: REESMA, s.r.o., IČO: 35 907 282, so sídlom Žižkova 7, 811 02 Bratislava, zastúpeného: JUDr. Miroslav Pekár, advokát so sídlom Krížna 44, 821 08 Bratislava proti žalovanému: A. B., nar. XX.XX.XXXX, bytom C. D. E. XX/XXXX, XX XXX F., G. H., o zaplatenie 1.357,56 eur s príslušenstvom, takto rozhodol: I. Súd konanie zastavuje. II. Súd žiadnej zo strán náhradu trov konania nepriznáva. odôvodnenie: 1. Žalobou doručenou súdu dňa 5.9.2024 sa žalobca domáhal proti žalovanému zaplatenia 1.357,56 eur s príslušenstvom. 2. Podaním doručeným súdu dňa 27.11.2024 zobral žalobca žalobu v celom rozsahu späť navrhol predmetné konanie zastaviť a zároveň, aby súd žiadnej zo strán sporu nepriznal nárok na náhradu trov konania. Dôvodom späťvzatia je skutočnosť, že žalovaný uhradil celú žalovanú pohľadávku spolu s jej príslušenstvom. 3. Podľa § 144 Civilného sporového poriadku (ďalej len „CSP“), žalobca môže vziať žalobu späť. Podľa § 145 ods. 1 CSP, ak je žaloba vzatá späť celkom, súd konanie zastaví. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. Podľa § 146 ods. 2 CSP, súhlas žalovaného je potrebný vždy, ak určitý spôsob usporiadania vzťahu medzi stranami vyplýva z osobitného predpisu. 4. Súd s poukazom na späťvzatie žaloby predmetné konanie zastavil. 5. Podľa § 262 ods. 1 Civilného sporového poriadku (ďalej len „CSP“), o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 6. Vzhľadom k tomu, že žalovaný uhradil žalobcovi aj trovy konania, súd žiadnej zo strán sporu náhradu trov konania nepriznal.
Poučenie: Proti tomuto uzneseniu možno podať odvolanie do 15 dní od jeho doručenia na Okresnom súde Pezinok. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). (§363 Civilný sporový poriadok) Ak zákon na podanie nevyžaduje osobitné náležitosti, v podaní sa uvedie, a) ktorému súdu je určené, b) kto ho robí, c) ktorej veci sa týka, d) čo sa ním sleduje a e) podpis. (§127 ods. 1 Civilný sporový poriadok) Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. (§127 ods. 2 Civilný sporový poriadok)

